**grb-srbije1**

РЕПУБЛИКА СРБИЈА

ОПШТИНА БАТОЧИНА

ОПШТИНСКА УПРАВА ОПШТИНЕ БАТОЧИНА

Ул. Краља Петра I бр.37

34227 Баточина

[**http://www.sobatocina.org.rs/**](http://www.sobatocina.org.rs/)

Редни број набавке у плану ЈН:1.2.9/17

**Број:031-332 /17-01**

|  |  |
| --- | --- |
| Интерни број: | 9/17 |
| РБ у Плану ЈН | 1.2.9/17 |
| Датум: | 23.06.2017. |

**ИЗМЕНА И ДОПУНА**

**КОНКУРСНЕ ДОКУМЕНТАЦИЈЕ**

**ПОСТУПАК ЈАВНЕ НАБАВКЕ МАЛЕ ВРЕДНОСТИ**

# Набавка услуга – Услуге сузбијања одраслих форми комараца

# на територији општине Баточина

# интерни број набавке ЈНМВ 9/17

На основу члана 63. Закона о јавним набавкама („Сл. гласник РС” бр. 124/2012, 14/2015 и 68/2015), у својству Наручиоца, а у поступку јавне набавке мале вредности **интерни бр.9/2017** – **Набавка** **услуга сузбијања одраслих форми комараца на територији општине Баточина**, објављује измену и допуну конкурсне документације и то у:

**- поглављу V *УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И 76. ЗАКОНА И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА*, тачка 1. подтачка 1.2. став 3**, на страни 6/35 КД,

**3. Да располаже неопходним** **техничким капацитетом**:

да има у власништву најмање:

* 1 авион и
* 1 возило са монтираним УЛВ уређајем за третман са земље

**мења се и гласи**

**3. Да располаже неопходним** **техничким капацитетом**:

* 1 авионом и
* 1 возилом са монтираним УЛВ уређајем за третман са земље

- **поглављу VIII МОДЕЛ УГОВОРА у тачки 1.** на стр. 21/35 КД текст ‘' Матични број 07269315, ПИБ 101218256'' **мења се и гласи ''**Матични број 07202342, ПИБ 101220685''

**-поглављу IХ– *УПУТСТВО ПОНУЂАЧИМА КАКО ДА САЧИНЕ ПОНУДУ;* тачка *2. Начин на који понуда мора да буде сачињена***; на стр. 26/35 КД, **мења се и гласи**:

«Понуда се сматра благовременом уколико је примљена од стране наручиоца до **03.07.2017.године у 10 часова»**

Исправан образац Модела уговора се налази у прилогу Измене и допуне КД и исти је потребно попунити, потписати и оверити и доставити у склопу понуде.

Првобитан образац МОДЕЛА УГОВОРА Комисија проглашава неважећим.

Имајући у виду да се објављује измена конкурсне докумантације у року краћем од осам дана пре истека рока за подношење понуда, првобитно опредељени рок за подношење понуда се продужава и наручилац ће објавити обавештење о продужењу предметног рока, у свему у складу са чланом 63. став 5. Закона о јавним набавкама.

***МОДЕЛ УГОВОРА***

**УГОВОР О** **ИЗВРШЕЊУ УСЛУГА**

**Закључен између:**

**1.Општинске управе општине Баточина**, Краља Петра I број 37, Матични број 07202342, ПИБ 101220685, текући рачун 840-32640-81, Управа за трезор, коју заступа Начелница Општинске управе општине Баточина, Весна Гајић, с једне стране, (у даље тексту: **НАРУЧИЛАЦ**),

и

*..............................................................................................................................*

*са седиштем у ............................................, улица ........................................., ПИБ: ........................................ Матични број: ..................................................,*

*Број рачуна: ............................................ Назив банке:......................................,*

*Телефон:...........................................Телефакс: .................................................,*

*кога заступа........................................................................................................*

*(у даљем тексту: Извршилац),*

**Члан 1.**

Предмет Уговора о јавној набавци је вршење услуга на сузбијању комараца на територији општине Баточина, на основу спроведеног поступка јавне набавке мале вредности бр. 9/17,у свему у складу са Техничком спецификацијом конкурсне документације Наручиоца и прихваћеном понудом Извршиоца бр. \_\_\_\_\_\_\_\_ од \_\_\_\_\_\_\_ год., које су саставни део овог Уговора.

**Члан 2.**

Извршилац се обавезује да ће услуге из члана 1. овог уговора вршити стручно и квалитетно а у складу са прописима којима се уређује заштита и унапређење животне средине и према препорукама светске здравствене организације (WHO) и Министарства енергетике, развоја и заштите животне средине, што значи употребу искључиво регистрованих препарата, хемијског и биолошког порекла за употребу у комуналној хигијени за сузбијање комараца и то за:

* Адултицидни третман комараца из ваздуха користи препарате регистроване у Републици Србији за примену у јавној хигијени;
* Адултицидни третман комараца са земље користи препарате регистроване у Републици Србији за примену у јавној хигијени који дају одговарајући ефекат.

Извршилац се обавезује да за све производе које користи достави безбедносне листове (safety datе sheet) на српском језику у складу са чланом 20. и 21. Закона о хемикалијама.

**Члан 3.**

Уговорена вредност услуге је у износу од \_\_\_\_\_\_\_\_\_\_\_\_\_\_\_\_\_\_ динара без ПДВ-а односно \_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара са урачунатим ПДВ-ом.

Уговорене цене по јединици мере дате у понуди добављача која је саставни део овог уговора, су фиксне и не могу се мењати током трајања уговора и исте износе:

|  |  |  |  |  |  |
| --- | --- | --- | --- | --- | --- |
| **Ред. Бр.** | **Опис радова** | **Јединица**  **мере** | **Цена по јединици мере у динарима без ПДВ-а** | **ПДВ** | **Цена по јединици мере у динарима са ПДВ-ом** |
| 1. | Адултицидни третман  комараца из ваздуха | ха |  |  |  |
| 2. | Адултицидни третман  комараца са земље | ха |  |  |  |

**Члан 4.**

Наручилац се обавезује да ће Извршиоцу плаћање вршити, за сваки третман појединачно, најкасније у року од 45 дана од дана испостављање фактуре Понуђача, а на основу примљеног извештаја надзорног органа о успешности третмана, на рачун бр. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ банке.

**Члан 5.**

Извршилац ће предметну услугу вршити на основу појединачног радног налога Наручиоца, а у зависности од временских услова и бројности комараца на терену.

Извршилац ће предметну услугу вршити најкасније у року од 2 дана од дана добијања налога за извођење третмана од стране Наручиоца, а у зависности од временских прилика. Извршилац се обавезује да ће тачне термине извођења третмана најавити Наручиоцу 24 часа пре извођења третмана. У случају за хитно извођење третмана, Извршилац је дужан да најаву извођења третмана изврши и у краћем року. У случају неповољних временских прилика или објективних разлога за неизвршење услуге Извршилац је у обавези да достави писмено образложење Наручиоцу.

**Члан 6.**

Уговорне стране су сагласне да ће извршилац услуге из члана 1. овог уговора вршити на територији општине Баточина, тј. у насељеним местима: Баточина, Брзан, Кијево, Доброводица, Црни Као, Жировница, Бадњевац, Милатовац, Никшић и Прњавор.

**Члан 7.**

Уговор се закључује на одређено време, почев од дана потписивања Уговора, а рачунајући од дана достављања првог Извештаја након третмана закључно са 31.12.2017. године.

**Члан 8.**

Уговорне стране су сагласне да се за праћење реализације овог Уговора од стране Наручиоца задужује Весна Барјактаревић инспектор заштите животне средине и саобраћаја.

**Члан 9.**

Извршилац је обавезан да најкасније у року од 10 дана од дана потписивања Уговора преда Наручиоцу у депозит, као гаранцију за добро извршење посла, безусловну, непопозиву, наплативу по првом позиву, регистровану бланко соло меницу, са меничним овлашћењем на износ од 10% од укупне вредности уговра без ПДВ-а, са роком важности који је 30 дана дужи од рока за коначну реализацију уговора. Бланко соло меница мора бити регистрована код НБС.

Извршилац услуге приликом предаје менице и меничног овлашћења, предаје и картон депонованих потписа и копију потврде о регистрацији бланко соло менице.

Потписом овог уговора Извршилац даје своју безусловну сагласност Наручиоцу да може реализовати депоновану бланко слоло меницу у случају да понуђач не изврши своје уговорне обавезе, изврши их делимично или касни са извршењем уговорних обавеза.

У случају да Извршлац једнострано раскине уговор, Наручилац има право да реализује бланко соло меницу, као и да захтева накнаду трошкова насталих због накнадне набавке услуга од другог Извршиоца.

Ако се за време трајања уговора промене рокови за извршење уговорне обавезе, важност менице мора да се продужи.

**Члан 10.**

Наручилац има право да по добијању доказа о извршењу услуга и евентуалних примедби Надзорног органа писменим путем захтева од Извршиоца отклањање недостатака.

Наручилац има право да у складу са извештајима Надзорног органа, захтева од Извршиоца уклањање недостатака и да за то одреди примерени рок.

Наручилац има право да у складу са извештајима Надзорног органа о успешности третмана, захтева од Извршиоца да понови неуспели третман без новчане надокнаде и то одмах без одлагања.

Уколико Извршилац без одлагања не понови неуспели третман или га понови на начин да успех третмана поново изостане на основу Извештаја Надзорног органа, Наручилац има право на накнаду штете због неквалитетног извођења третмана.

**Члан 11.**

Ако је услуга коју Извршилац пружа Наручиоцу неадекватна, односно неодговара неком од елемената у прихваћеној понуди и техничкој спецификацији, Извршилац одговара по законским одредбама Републике Србије о одговорности за неиспуњење обавеза.

Уговорне стране су сагласне да ће у случају настанка штете из разлога предвиђених ставом 1. овог члана, Наручилац обрачунати штету сразмерно пропорционалном односу третиране површине на којој је успех изостао, у односу на укупне оквирне површине и да за добијени износ умањи уплату Извршиоцу, о чему ће Наручилац и Надзорни орган Наручиоца сачинити посебан записник.

**Члан 12.**

Овај Уговор може бити раскинут једностраном изјавом воље, у писаној форми, вансудским путем без остављања рока у случају:

* несавесног извршавања уговорених обавеза,
* одбијања Извршиоца да поступи по примедбама Наручиоца,
* недостављањем менице.

Раскид уговора не ослобађа ни једну уговорну страну од испуњења свих уговором прихваћених обавеза до дана раскида уговора.

**Члан 13.**

На сва питања, која нису регулисана овим уговором примењиваће се одредбе Закона о облигационим односима Републике Србије.

Евентуалне спорове уговорне стране ће решавати споразумно, у супротном надлежан је стварно надлежан суд у Крагујевцу.

**Члан 14.**

Уговор је сачињен у 4 (четири) истоветна примерка, од којих Наручилац задржава 2 (два) примерка, а 2 (два) примерка Извршилац за своје потребе.

НАРУЧИЛАЦ ИЗВРШИЛАЦ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Напомена: Модел уговора представља садржину уговора који ће бити закључен са изабраним понуђачем, као и да ће наручилац, ако понуђач без оправданих разлога одбије да закључи уговор о јавној набавци, након што му је уговор додељен, Управи за јавне набавке доставити доказ негативне рефренце, односно исправу о реализованом средству обезбеђења испуњења обавеза у поступку јавне набавкe.